nvidia/miracl-vision huggingface dataset:
Simeoni Mweusi

Simeoni Mweusi (au Simeoni Nigeri) alikuwa nabii na kiongozi mmojawapo wa Kanisa la kwanza huko Antiokia, jiji la Siria katika Dola la Roma (leo nchini Uturuki). Katika kutoa taarifa hiyo, Luka mwinjili (Mdo 13:1) anaeleza kwamba alikuwa mmoja kati ya watano, wakiwemo Barnaba na Paulo. Kanisa la Antiokia lilianzishwa na Wakristo wenye asili ya Kiyahudi lakini wa lugha ya Kigiriki, waliotawanyika baada ya dhuluma iliyoanza kwa kifodini cha Stefano mjini Yerusalemu (Mdo. 11:19-24). Inawezekana kwamba Simeoni alikuwa mmojawao. Anaheshimiwa kama mtakatifu.
Ibumu

Ibumu ni kata ya Wilaya ya Kilolo katika Mkoa wa Iringa, Tanzania, yenye Postikodi namba 51319. Katika sensa iliyofanyika mwaka 2022 wakazi walihesabika kuwa 8,264 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 6,681 waishio humo. Boma la Ng'ombe | Dabaga | Ibumu | Idete | Ihimbo | Ilula | Image | Irole | Kimala | Kising'a | Lugalo | Mahenge | Masisiwe | Mlafu | Mtitu | Ng'ang'ange | Ng'uruhe | Nyalumbu | Nyanzwa | Ruaha Mbuyuni | Udekwa | Uhambingeto | Ukumbi | Ukwega
Eric Shigongo

Eric James Shigongo (alizaliwa wilayani Buchosa, zamani Sengerema, mkoa wa Mwanza, 10 Agosti 1969) ni mbunge wa Buchosa katika Bunge la jamhuri ya muungano wa Tanzania (kuanzia tarehe 25 Novemba 2020) na mjasiriamali ambaye amejikita zaidi katika uandishi wa hadithi na vitabu. Mpaka sasa ana vitabu vingi kama Malkia wa Masokwe, Damu na Machozi, Raisi Anampenda Mke Wangu, Siri Iliyotesa Maisha Yangu, Sheria 10 za Mafanikio na mwisho Maisha ya Mike. Shigongo ni mwanzilishi na mmiliki wa makampuni ya Global Group ambayo ni: Global Publishers & Ent. Ltd, Global Printways Ltd, Wezesha Mzawa Microfinance Ltd, Dar Live Company Ltd, Shigongo Oil Company Ltd na Blue Mark Real Estate Company Ltd (Kampuni zote hizi zipo Tanzania). Shigongo ni mmiliki wa vyombo mbalimbali vya habari ikiwemo televisheni maarufu ya mtandaoni, Global TV Online na Global Radio. Global Publishers ndiyo inayochapisha magazeti ya Uwazi, Amani, Risasi, Ijumaa, Ijumaa Wikienda, Championi na Spoti Xtra. Shigongo pia ni mhamasishaji na mwalimu wa masuala ya ujasiriamali, amesaidia vijana wengi kuwafundisha mbinu mbalimbali za kuyatafuta mafanikio kwa kufanya biashara na kujiingizia vipato halali. Eric Shigongo ni mtoto wa James Bukumbi na Asteria Kahabi Kapela ambao wote wameshafariki dunia. Mara zote Shigongo amekuwa akisema wazi kwamba wazazi wake walikuwa watu maskini, hakupata bahati ya kusoma sana shuleni (alikomea darasa la saba) lakini alijituma katika biashara zake hadi akafanikiwa. Licha ya kufeli darasa la saba, Eric Shigongo amefanikiwa kuhitimu chuo kikuu akiibuka mwanafunzi bora aliyefaulu kwa kiwango cha juu zaidi. Kabla ya kwenda chuo kikuu, alijifunza lugha ya Kiingereza mtaani, kama wengine wanavyojifunza lugha ya makabila. Shigongo aliibuka mwanafunzi bora Chuo Kikuu cha Tumaini alikohitimu shahada yake baada ya kupata GPA ya 4
Kigwa (Uyui)

Kigwa ni kata ya Wilaya ya Uyui katika Mkoa wa Tabora, Tanzania yenye postikodi namba 45222. Katika sensa ya mwaka 2022 wakazi wa kata walihesabiwa 30,056 . Wakati wa sensa iliyofanyika mwaka wa 2012, kata ilikuwa na wakazi wapatao 22,931 waishio humo. Bukumbi | Goweko | Ibelamilundi | Ibiri | Igalula | Igulungu | Ikongolo | Ilolangulu | Isikizya | Isila | Kalola | Kigwa | Kizengi | Loya | Lutende | Mabama | Magiri | Makazi | Miswaki | Miyenze | Mmale | Ndono | Nsimbo | Nsololo | Nzubuka | Shitage | Tura | Ufuluma | Upuge | Usagari
Reli ya Tanganyika

Reli ya Tanganyika (pia: Reli ya Kati) ilikuwa jina la njia ya reli kuanzia Dar es Salaam kwenda Kigoma kwenye Ziwa la Tanganyika iliyojengwa katika miaka 1905 hadi 1914 zamani za koloni la Afrika ya Mashariki ya Kijerumani. Majina mengine yaliyotumika yalikuwa kwa Kijerumani "Mittellandbahn", baadaye kwa Kiingereza "Central line" (Reli ya Kati), au "Tanganjikabahn" (kwa Kiingereza Tanganyika Railway). Reli hii ilikuwa na urefu wa kilomita 1245.4 ikitumia geji (upana wa njia) ya mita 1. Baada ya mwisho wa ukoloni wa Kijerumani eneo la Tanganyika lilitawaliwa na Uingereza kama eneo la kudhaminiwa la Shirikisho la Mataifa. Katika kipindi hicho Reli ya Tanganyika iliongezwa njia ya kando kutoka Tabora kwenda Mwanza. Tangu mwaka 1977 njia hii imetawaliwa na Shirika la Reli Tanzania (Tanzania Railways Limited - TRL). Njia ya reli hii inaanza Dar es Salaam ikipitia Morogoro, Dodoma na Tabora hadi kufika Kigoma. Kuna njiapanda ambako njia ya kati inaunganishwa na njia za kando.
Kikonkani

Kikonkani ni lugha ya Kihindi-Kiulaya nchini Uhindi inayozungumzwa na Wakonkani. Mwaka wa 2001 idadi ya wasemaji wa Kikonkani nchini Uhindi imehesabiwa kuwa watu 2,420,000. Kuna wasemaji wachache tu nje ya Uhindi, chini ya watu 4000. Kufuatana na uainishaji wa lugha, Kikonkani iko katika kundi la Kiaryan.
Kikurmukar

Kikurmukar ni lugha ya Kihindi-Kiulaya nchini Uhindi inayozungumzwa na Wakurmukar. Mwaka wa 2000 idadi ya wasemaji wa Kikurmukar imehesabiwa kuwa watu 3000. Kufuatana na uainishaji wa lugha, Kikurmukar iko katika kundi la Kiaryan.
Asante Nyerere

Asante Nyerere ni kata ya Wilaya ya Kasulu Vijijini katika Mkoa wa Kigoma, Tanzania yenye msimbo wa posta 47323. Katika sensa ya mwaka 2022 wakazi wa kata walihesabiwa kuwa 17,412 . Wakati wa sensa iliyofanyika mwaka wa 2012, kata ilikuwa na wakazi wapatao 7,223 waishio humo. Asante Nyerere | Bugaga | Buhoro | Heru Ushingo | Kagera Nkanda | Kalela | Kigembe | Kitagata | Kitanga | Kurugongo | Kwaga | Makere | Muzye | Nyachenda | Nyakitonto | Nyamidaho | Nyamnyusi | Rungwe Mpya | Rusesa | Shunguliba | Titye
Schutztruppe

Schutztruppe (tamka shuts-tru-pe; Kijerumani kwa "Jeshi la Ulinzi") ilikuwa jina la jeshi la kikoloni la Ujerumani hadi Vita Kuu ya Kwanza ya Dunia. Ilifanywa na askari Waafrika chini ya amri wa maafisa Wajerumani. Ilianzishwa katika Afrika ya Mashariki ya Kijerumani (hasa Tanganyika ya baadaye) ikaendelea kupanuliwa pia katika makoloni ya Afrika ya Kusini-Magharibi ya Kijerumani (Namibia ya leo) na Kamerun. Katika Afrika ya Mashariki ya Kijerumani jeshi hilo lilikuwa na vikosi 14 vyenye askari 2,500 kwa jumla. Chini ya mkuu Paul von Lettow-Vorbeck Schutztruppe ilipiga Vita Kuu ya Kwanza ya Dunia ikaweza kuendelea hadi mwisho wa vita na kusalimu amri siku chache baada ya mwisho wa vita. Chanzo cha jeshi hili kilikuwa kikosi kilichoajiriwa na Hermann von Wissmann mwaka 1889 kwa niaba ya Dola la Ujerumani kwa kusudi la kukomesha vita ya Abushiri kwenye pwani ya Afrika ya Mashariki. Hapa wakazi wa pwani ya Tanzania ya leo walipinga majaribio ya Kampuni ya Kijerumani kwa Afrika ya Mashariki ya kushika utawala juu ya pwani. Wissmann aliajiri maafisa 21 na maafande 40 kutoka Ujerumani akaelekea Afrika. Njiani alipita Misri akawaajiri askari Wasudan 600 kutoka jeshi la Misri (walioachishwa kazi wakati ule kutokana na kupungukiwa kwa jeshi la Misri baada ya vita ya Mahdi). Wakati huohuo alimtuma afisa moja, luteni Hans von Ramsay, kwenda Hori ya Inhambane, Msumbiji alipoajiri askari 150 Wazulu kama nyongeza. Jeshi hili lilijulikana kama "Wissmanntruppe" (kikosi cha Wissmann). Kwa kutumia silaha za kisasa kama bombomu walifaulu kushinda upinzani dhidi ya utawala wa Kijerumani
Kondoa-Irangi

Kondoa-Irangi ni jina la kihistoria kwa ajili ya mmojawapo kati ya mikoa ya kiutawala katika koloni ya Afrika ya Mashariki ya Kijerumani (leo hii: Tanzania, Rwanda na Burundi). Eneo la mkoa huo ulikuwa na kilomita za mraba 55,600. Makao makuu ya mkoa huo yalikuwa Kondoa Mjini. Ofisi ndogo ya mkoa ilikuwepo Mkalama. Mkoa huo ulianzishwa mwaka 1912 kutokana na maeneo ya mkoa wa Kilimatinde uliomegwa wakati ule. Wakati wa utawala wa Uingereza juu ya Tanganyika mkoa huu wa Kondoa-Irangi uliendelezwa hadi kuingizwa baadaye katika jimbo la kati (Central Province). Mwaka 1913 kulikuwa na wakazi Waafrika 218,300 na Wazungu 70. Waafrika walifuga wakati ule ng'ombe 196,370, kondoo 172,010, mbuzi 150,830 na punda 5,650. Walowezi Wazungu walikuwa na kaya 10 zenye eneo la kilomita za mraba 30.3 wakifuga ng'ombe 2,366, mbuzi na kondoo 402, nguruwe 282, punda 257 na mbuni 28. Wakati wa Vita Kuu ya Kwanza ya Dunia kulikuwa hapa na mapigano makubwa kati ya majeshi ya Uingereza na jeshi la Kijerumani la Schutztruppe.
Afrika ya Kusini-Magharibi ya Kijerumani

Afrika ya Kusini-Magharibi ya Kijerumani (kwa Kijerumani Deutsch-Südwestafrika) ilikuwa koloni la Ujerumani katika Afrika kuanzia mwaka 1884 hadi 1915. Leo hii ni nchi ya Namibia. Tangu mwaka 1891 Windhuk ilikuwa mji mkuu wa koloni. Sawa na Namibia ya leo, koloni lilikuwa na eneo la kilomita za mraba 835,100. Eneo la hori ya Walfish Bay ilikuwa chini ya Uingereza, baadaye kama eneo la Afrika Kusini. Kutokana na tabia yabisi ya nchi, maeneo makubwa yalikuwa na wakazi wachache tu. Hata hivyo Wajerumani walikuta upinzani mkali wa wenyeji, hasa Waherero na Wanama, walioshindwa katika vita vya miaka 1904-1908; takriban Waherero 80,000, Wanama 10,000 na Wajerumani 1,749 walikufa kutokana na mapigano hayo. Mwaka 1915 nchi ilivamiwa na jeshi la Uingereza na Muungano wa Afrika Kusini na utawala wa Kijerumani ukaisha. Mwaka 1922 eneo likawa eneo la kudhaminiwa kwa niaba ya Shirikisho la Mataifa kwa jina la Afrika ya Kusini-Magharibi (South-West Africa). Hatua hiyo ilikuwa msingi kwa uhuru wa Namibia kama nchi ya pekee nje ya Afrika Kusini.
Kiseke

Kiseke hurejelea: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Matende

Matende (kwa Kiingereza Elephantiasis, Lymphatic filariasis), ni ugonjwa unaosababisha kuvimba kwa viungo vya mwili hasa miguu na viungo vya uzazi. Kuvimba huku kunasababishwa na mishipa ya limfu inayowaka na kutopitisha kiowevu cha limfu. Ugonjwa unatokana na ambukizo la minyoo ya filaria unaoleta kuwaka kwa mishipa ya limfu. Asili yake ni mara nyingi minyoo kimelea aina ya filaria. Mifano mingi ya maradhi hayo hayana dalili. Angalau nyingine huvimba miguu, mikono au viungo vya uzazi. Ngozi pia inaweza kuwa na unene na pengine kuumwa. Mabadiliko ya wazi ya mwili yanaweza kuleta unyanyapaa katika jamii na uchumi kwa mwathirika.  Minyoo wanasambazwa na umo wa mbu walioambukizwa. Maambukizo kwa kawaida yanaanza kuwaumiza watu wakiwa bado watoto. Kuna aina tatu za minyoo wanaoambukiza maradhi hayo: Wuchereria bancrofti, Brugia malayi na Brugia timori. Wucheria bancrofti inajulikana zaidi
Kiholiya

Kiholiya ni lugha ya Kidravidi nchini Uhindi inayozungumzwa na Waholiya. Mwaka wa 2002 idadi ya wasemaji wa Kiholiya imehesabiwa kuwa watu 500. Kufuatana na uainishaji wa lugha kwa ndani zaidi, Kiholiya iko katika kundi la Kikannada.
Kuhara

Kuhara au kuendesha ni hali ya kupata choo chepesi au cha majimaji angalau mara tatu kwa siku. Kwa kawaida hudumu kwa siku chache na inaweza kusababisha upungufu wa maji mwilini kwa sababu ya ukosefu wa maji. Ishara za upungufu wa maji mwilini kwa kawaida huanza na ukosefu wa kunyooka kwa kawaida kwa ngozi na mabadiliko katika tabia za mtu. Hii inaweza kuendelea na kusababisha upungufu wa mkojo, upungufu wa rangi ya ngozi, a mpigo wa haraka wa moyo, na upungufu wa mwitikio inapoendelea kuwa mbaya zaidi. Hata hivyo, huenda kinyesi chepesi lakini kisicho cha majimaji katika watoto wanaonyonya, kikawa cha kawaida. Sababu kuu ya maambukizo ya matumbo huwa ni kwa sababu ya kvirusi, bakteria, kimelea, au hali inayojulikana kama gastroenteritis. Maambukizo haya kwa kawaida hupatikana kutokana na chakula au maji ambayo yameambukizwa na kinyesi, au moja kwa moja kutoka kwa mtu mwingine ambaye ameambukizwa. Huenda ikagawanywa kwa aina tatu: kuhara maji kwa muda mfupi, kuhara damu kwa muda mfupi, na ukiwa utadumu kwa zaidi ya wiki mbili, kuhara kunaoendelea. Kuhara maji kwa muda mfupi huenda kukasababishwa na maambukizo ya kipindupindu. Ikiwa kuna damu inajulikana kama kuhara. Kuna sababu kadhaa zisizo za kuambukizwa ambazo zinaweza pia kusababisha kuhara ikiwa ni pamoja na: hyperthyroidism, kutovumilia laktosi, ugonjwa wa kuvimba matumbo, baadhi ya dawa, na ugonjwa wa matumbo yanayowashwakati ya sababu nyingine. Katika visa vingi uchunguzi wa kinyesi hauhitajiki ili kuthibitisha sababu halisi
Uldrik Zwingli

Uldrik Zwingli (1484 - 1531) alikuwa padri wa Uswisi aliyefuata mfano wa Martin Luther kwa kudai kwamba Biblia ya Kikristo iwe msingi wa imani, bila kuangalia desturi zilizojitokeza katika historia ya Kanisa. Aliwahi kuwa na mawazo yaliyofanana na ya Luther bila kumjua. Baada ya kusoma maandishi yake akaongoza tapo la kutengeneza Kanisa, akakubaliwa na viongozi wa serikali za miji na mikoa mbalimbali ya Uswisi iliyojitegemea. Kanisa Katoliki likamtenga na tapo lake halikuenea nje ya nchi yake. Martin Luther alitetea Chakula cha Bwana kuwa tendo la Kristo mwenyewe. Aliona Mkate ndio mwili wa Kristo wakati wa ibada hii kwani Kristo alisema "Huu ndio mwili wangu". Lakini Zwingli alisema mkate katika ibada ni ishara tu inayomaanisha mwili wa Kristo, tena alifundisha ubatizo na chakula cha Bwana kuwa matendo ya Wakristo tu yanayoiga mfano wa Yesu. Katika jambo hilo hawakupatana na ndiyo sababu kwa muda mrefu walishindwa kuwa na ibada za pamoja, lakini siku hizi kuna maelewano. Zwingli's collected works are expected to fill 21 volumes. A collection of selected works was published in 1995 by the Zwingliverein in collaboration with the Theologischer Verlag Zürich This four-volume collection contains the following works: The complete 21-volume edition is being undertaken by the Zwingliverein in collaboration with the Institut für schweizerische Reformationsgeschichte, and is projected to be organised as follows: Vols. XIII and XIV have been published, vols. XV and XVI are under preparation
Kikoraga ya Mudu

Kikoraga ya Mudu ni lugha ya Kidravidi nchini Uhindi inayozungumzwa na Wakoraga. Idadi ya wasemaji wa Kikoraga ya Mudu haijulikani. Kufuatana na uainishaji wa lugha kwa ndani zaidi, Kikoraga ya Mudu iko katika kundi la Kitulu.
Kikudiya

Kikudiya ni lugha ya Kidravidi nchini Uhindi inayozungumzwa na Wakudiya. Mwaka wa 2007 idadi ya wasemaji wa Kikudiya imehesabiwa kuwa watu 2800. Kufuatana na uainishaji wa lugha kwa ndani zaidi, Kikudiya iko katika kundi la Kitulu.
Mdudu mabawa-manyoya

Nusuoda 2 na familia za juu 10: Wadudu mabawa-manyoya ni wadudu wadogo hadi wakubwa kiasi wa oda Trichoptera (thrix = unyoya, ptera = mabawa) katika nusungeli Pterygota (wenye mabawa). Jina lao ni tafsiri ya jina la kisayansi. Wadudu hawa wanafanana na nondo wadogo (oda Lepidoptera) na oda hizi zina mnasaba. Lakini badala ya vigamba vya mabawa ya Lepidoptera mabawa ya Trichoptera yanabeba manyoya. Lava wa spishi nyingi huishi majini lakini wale wa familia Limnephilidae huishi kwenye ardhi. Wanatoa hariri ili kuitengenezea utando au kipeto. Wanaotengeneza utando huishi katika maji yanayotiririka. Utando ni kimbilio na inafaa kutega chakula (wanyama wadogo, viani, masalio). Kipeto cha lava wengine (wadudu-kipeto) kinatumikia kwa kukinga kiwiliwili chororo dhidi ya adui na kinashirikisha vitu vigumu kama chembe za mchanga, vijiti, koa n.k. Lava anaweza kutoa kichwa na kidari (toraksi) na kutembea akivuta kipeto. Kuna lava ambao huishi majini bila utando au kipeto
Corrado Lorefice

Corrado Lorefice (amezaliwa Ispica nchini Sicilia, Italia, tarehe 12 Oktoba 1962) ni askofu wa Kanisa Katoliki nchini Italia. Alipata upadrisho tarehe 30 Disemba 1987. Tarehe 27 Oktoba 2015 ametangazwa kuwa askofu mkuu wa Jimbo Kuu la Palermo.;
Afrika ya Kusini-Magharibi

Afrika ya Kusini-Magharibi (au kwa Kiingereza South-West Africa) ilikuwa jina la eneo la Namibia ya leo kuanzia mwaka 1922 hadi uhuru wa nchi ya Namibia mwaka 1990. Maeneo yake yaliunganishwa mara ya kwanza ilipokuwa koloni la Afrika ya Kusini-Magharibi ya Kijerumani kwenye mwaka 1884. Wakati wa Vita Kuu ya Kwanza ya Dunia ilivamiwa na Uingereza na Afrika Kusini. Pamoja na makoloni mengine ya Ujerumani iliwekwa chini ya mamlaka ya Shirikisho la Mataifa. Hivyo tangu 1922 ilikuwa eneo la kudhaminiwa na kukabidhiwa kwa Afrika Kusini. Wakati wa kuvunjwa kwa Shirikisho la Mataifa mwaka 1946, Umoja wa Mataifa ulichukua wajibu wa kuratibu maeneo ya kudhaminiwa. Afrika Kusini haikutambua badiliko hili ikitangaza ya kwamba hali ya udhamini ilikuwa ya Afrika ya Kusini-Magharibi tangu kuvunjwa kwa Shirikisho la Mataifa. Mwaka 1949 bunge la Afrika Kusini lilitangaza sheria ya kufanya eneo jimbo la tano la Afrika Kusini na kueneza siasa yake apartheid (ubaguzi wa rangi) hadi huko. Baadaye mfumo wa bantustan sawa na Afrika Kusini ulianzishwa pia huko ambako maeneo makubwa yenye rutuba yalitengwa kwa ajili ya Wazungu ilhali Waafrika walitakiwa kuwa na maeneo kadhaa tu kama "homeland" walipokuwa na haki ya kukaa lakini katika maeneo mengine waliruhusiwa kukaa kama wafanyakazi kwa muda tu. Mfumo huo haukutekelezwa kwa ukali, tofauti na Afrika Kusini yenyewe. Hii haikukubaliwa na Umoja wa Mataifa ulioendelea kudai ya kwamba Afrika Kusini ilipaswa kuandaa eneo kwa uhuru. Mwaka 1966 Mkutano Mkuu wa UM uliamua kuondoa mamlaka ya Afrika Kusini na kuweka eneo moja kwa moja chini ya Umoja wa Mataifa
Kikunduvadi

Kikunduvadi ni lugha ya Kidravidi nchini Uhindi inayozungumzwa na Wakunduvadi. Mwaka wa 2004 idadi ya wasemaji wa Kikunduvadi imehesabiwa kuwa watu 1000. Kufuatana na uainishaji wa lugha kwa ndani zaidi, Kikunduvadi iko katika kundi la Kidravidi ya Kusini.
Kikurumba ya Attapady

Kikurumba ya Attapady ni lugha ya Kidravidi nchini Uhindi inayozungumzwa na Wakurumba. Mwaka wa 1991 idadi ya wasemaji wa Kikurumba ya Attapady imehesabiwa kuwa watu 1370. Kufuatana na uainishaji wa lugha kwa ndani zaidi, Kikurumba ya Attapady iko katika kundi la Kidravidi ya Kusini.
Kikurumba ya Kannada

Kikurumba ya Kannada ni lugha ya Kidravidi nchini Uhindi inayozungumzwa na Wakurumba. Mwaka wa 2000 idadi ya wasemaji wa Kikurumba ya Kannada imehesabiwa kuwa watu 180,000. Kufuatana na uainishaji wa lugha kwa ndani zaidi, Kikurumba ya Kannada iko katika kundi la Kidravidi ya Kusini. Wengine huiangalia kuwa lahaja ya Kikannada.
Kikurux

Kikurux ni lugha ya Kidravidi nchini Uhindi na Bangladesh inayozungumzwa na Wakurux. Ni tofauti na Kikurux ya Nepali. Mwaka wa 2001 idadi ya wasemaji wa Kikurux nchini Uhindi imehesabiwa kuwa watu 1,750,000. Pia kuna wasemaji 50,000 nchini Bangladesh (2011). Kufuatana na uainishaji wa lugha kwa ndani zaidi, Kikurux iko katika kundi la Kidravidi ya Kaskazini.
Mwangundo

Mwangudo  ni kata ya Wilaya ya Meatu katika Mkoa wa Simiyu, Tanzania. Msimbo wa posta ni 39416. Katika sensa ya mwaka 2022 wakazi wa kata walihesabiwa kuwa 17,582 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 12,270 waishio humo. Bukundi | Imalaseko | Isengwa | Itinje | Kabondo | Kimali | Kisesa | Lingeka | Lubiga | Mbugayabanghya | Mbushi | Mwabuma | Mwabusalu | Mwabuzo | Mwakisandu | Mwamalole | Mwamanimba | Mwamanongu | Mwamishali | Mwandoya | Mwangudo | Mwanhuzi | Mwanjolo | Mwanyahina | Mwasengela | Ng'hoboko | Nkoma | Sakasaka | Tindabuligi
Mazishi

Mazishi ni taratibu za kuheshimu na kuzika maiti ya mtu au mabaki yake. Taratibu hizo zinategemea dini na mila za wahusika, hivyo zinatofautiana sana. Mara nyingi mazishi yanaendana na sala kwa ajili ya marehemu. Kama sivyo kuna kumkumbuka na kukumlilia pamoja na kufariji wafiwa. Mazishi ni ya zamani sana, inawezekana yalikuwepo kabla ya Homo sapiens kutokea, miaka 300,000 iliyopita.
Ungamo la Augsburg

Ungamo la Augsburg ni mafundisho yaliyotungwa mwaka 1530 na wafuasi wa Martin Luther walipodaiwa kujieleza mbele ya Bunge la Dola Takatifu la Kiroma ili kurudisha umoja wa Kanisa. Lengo lake lilikuwa kuendeleza matengenezo ya Kiprotestanti, lakini pia kudumisha umoja huo. Katika sehemu ya kwanza (1-21) linafafanua mafundisho ya Kilutheri namna ya kuonyesha kwamba hayapingani na yale ya «Kanisa Katoliki au ya Kanisa la Roma». Sehemu ya pili inazungumzia mabadiliko yaliyoanzishwa na watengenezaji ili kurekebisha mambo kadhaa yaliyotazamwa kama «maovu» (22-28), ikieleza haja ya mabadiliko hayo. Ungamo hilo ni thibitisho tosha la nia ya Walutheri wa kwanza ya kubaki ndani ya Kanisa pekee linaloonekana.
Upofu wa mto

Upofu wa mto(ni) au usubi (pia inajulikana kama Onchocerciasis na Maradhi ya Robles), ni maradhi yasababishwayo na ambukizo la kinyoo wa kimelea Onchocerca volvulus. Dalili ni pamoja na mwasho mkali, manundu chini ya ngozi, na upofu. Maradhi hayo ni sababu ya pili baada ya vikope kumfanya mtu kuwa kipofu kutokana na ambukizo. Mwaka wa 1915 daktari Rodolfo Robles aligundua kwa mara ya kwanza uhusiano baina ya kinyoo na maradhi ya macho. Kinyoo cha kimelea anasambazwa na maumo ya usubi weusi wa spishi fulani za jenasi Simulium. Kwa kawaida maumo mengi yanahitajika kabla ya ambukizo kuumiza. Usubi hao huishi karibu na mito: ndiyo sababu ya jina “upofu wa mto”. Mara tu vinyoo wameshaingia mwilini wanaunda kiluwiluwi ambao wanatembea hadi nje, juu ya ngozi ambapo wanaweza kumwambukiza nzi aliyekuja kuuma binadamu husika. Kuna namna kadhaa za kufanyia uanguaji nazo ni pamoja na: kutia tishu ya ngozi iliyokatwa ndani ya mchanganyiko wa maji yenye asilimia 0.9 ya chumvi ukasubiri kiluwiluwi kutokea, kuchunguza jicho kwa dalili za kiluwiluwi, na kuchunguza manundu yaliyo chini ya ngozi kugundua vinyoo wazima. Hakuna dawa ya chanjo dhidi ya maradhi hayo.  Ugangakinga ni kujiepusha na kuumwa na nzi
Waangli

Waangli (kwa Kilatini Anglii, kutoka Angeln, jina la eneo la Ujerumani Kaskazini kwenye bahari ya Baltiki) walikuwa kabila la Wagermanik ambao kutoka huko pamoja na jirani zao Wajuti na baadhi ya Wasaksoni, jumla watu 200,000 hivi, walivamia Britania katika karne ya 5 na baada ya hapo, wakiweka msingi wa Uingereza wa leo.
Tafakuri

Tafakuri (kutoka neno la Kiarabu linalokazia kufikiri) ni zoezi la binadamu katika kutumia vema akili yake. Lengo linaweza kuwa utulivu wa nafsi, ambao unasaidia pia afya ya mwili, au uchimbaji wa jambo fulani, au utafutaji wa jibu la swali lililojitokeza, au uamuzi kuhusu maisha au mengineyo ya namna hiyo. Tafakuri za makusudi lilitumika toka zamani katika dini mbalimbali hata kwa kufumba macho, kukariri maneno fulani, kutumia tasbihi za aina mbalimbali, n.k. Kwa namna ya pekee, tafakuri inazingatiwa katika monasteri.
Tasbihi

Tasbihi (kutoka neno la Kiarabu تَسْبِيح, Tasbīḥ, ambalo linategemea kauli "Subhan'allah") katika Uislamu ni aina ya sala (dhikr) inayofanyika kwa kukariri maneno machache kwa sifa na utukufu wa Allah. Ili kutunza hesabu ya kauli hizo, vinatumika ama mifupa ya mkono wa kulia ama punje zilizounganishwa katika kamba au uzi (misbaha) inayofanana na ile ya dini nyingine, k.mf. ya Wakristo Waorthodoksi (kamba ya sala) na Wakatoliki (rozari). Shanga zilitumika kama pambo tangu kale: barani Afrika zimepatikana za miaka 10,000 KK. Lini na wapi zilianza kutumika kwa ajili ya sala haijulikani, lakini kuna sanamu ya karne ya 3 KK inayomuonyesha Mhindu akiwa na ushanga wa sala.
Ali Kiba

Ali Kiba (anafahamika zaidi kwa jina lake la kisanii kama Ali Salehe Kiba; pia: King Kiba; alizaliwa mkoani Iringa, 26 Novemba 1986) ni mwanamuziki wa Tanzania, mwimbaji na mtunzi wa nyimbo chini ya lebo yake ya King's Music records na lebo aliyokuwa akiifanyia kazi Rockstar4000, ambayo alikuwa miongoni mwa wamiliki wake. Ana vipaji vilivyo tofauti na wasanii wenzake, hivyo amejikita sehemu nyingine kwa kusajiliwa na timu ya mpira wa miguu "Tanga Coastal Union" ya mkoani Tanga kucheza mpira wa miguu kwa msimu wa 2018/2019 wa Vodacom Premier League.Lakini pia ALi kiba ni mmiliki wa media ya habari ya Crown mediailiyopo na makazi yake jijini Dar es Salaam. Ali Kiba alizaliwa na Saleh Omari na Tombwe Njere. Ni mtoto wa kwanza kati ya watoto wanne kwenye familia yao, akifuatiwa na Abdu Saleh Kiba ambaye pia ni mwanamuziki, Zabib Kiba (dada yake) na Abuu Kiba (mdogo wao wa kiume wa mwisho). Mwaka 2011, Ali Kiba alichaguliwa kama msanii wa kwanza wa Afrika Mashariki - Tanzania, Kenya na Uganda. Kwa mwaka 2015 ameshinda tuzo tano za Kilimanjaro Awards. Tarehe 20 Mei 2016, kampuni ya kimataifa inayojishughulisha na muziki "Sony Music Entertainment" ilitangaza kumsainisha mkataba wa kufanya kazi na Ali Kiba.